EkBass/fiwiki-20250220-pages-articles huggingface dataset:
Bridget Fonda

Bridget Jane Fonda (s. 27. tammikuuta 1964 Los Angeles, Kalifornia) on yhdysvaltalainen näyttelijä, joka muistetaan ennen kaikkea roolistaan Yvonne Biasina elokuvassa Rakkauden arpa (1994) sekä elokuvasta Pikku Buddha (1993). Hän ei ole näytellyt vuoden 2002 jälkeen. Fonda on voittanut parhaan naisnäyttelijän palkinnon Katalonian filmifestivaaleilla 1995 elokuvasta Rankkaa magiaa. Hän oli urallaan myös Emmy-ehdokkaana televisioelokuvasta Sovinnon hetket ja Blockbuster Entertainment Award -ehdokkaana elokuvasta Joka leikkiin ryhtyy (1997), hän on ollut lisäksi kaksi kertaa Golden Globe -ehdokkaana elokuvista After Amy (2001) ja Skandaali (1989). Fonda on ollut myös Independent Sprit Award -ehdokkaana vuonna 1989. Bridget Fonda meni naimisiin elokuvasäveltäjä Danny Elfmanin kanssa 29. marraskuuta 2003. Heillä on tammikuussa 2005 syntynyt poika. Bridget Fonda on näyttelijä Peter Fondan tytär ja näyttelijä Jane Fonda on hänen tätinsä. ==Aiheesta muualla== * Luokka:Yhdysvaltalaiset näyttelijät Luokka:Vuonna 1964 syntyneet Luokka:Elävät henkilöt
GDL

GDL (Geometric Description Language) on lähinnä ArchiCAD-ohjelmassa käytetty ohjelmointikieli rakennuksen tietomallin (BIM) objektien (olioiden) mallintamiseen 2D ja 3D muodoissa. GDL on vähän muistitilaa vievä, tekstipohjainen koodauskieli, joka mahdollistaa objektien luomisen. GDL-kieli on Graphisoftin kehittämä ohjelmointikieli ja se on yhteensopiva myös muiden tietomalliohjelmistojen kanssa. ==Aiheesta muualla== *Englanninkielinen Graphisoftin verkkosivu GDL-kielestä. *Suomenkielinen M.A.D. Oy:n verkkosivu GDL-kielestä ja runsaasti suomalaiseen suunnitteluun toteutettuja GDL- objekteja. Luokka:Ohjelmointikielet
Pentagram (yhdysvaltalainen yhtye)

Pentagram on Yhdysvalloissa vuonna 1971 perustettu metallimusiikkiyhtye. Se tunnetaan Black Sabbathin ohella doom metal -tyylisuuntauksen edelläkävijänä. Yhtyeen ainoa pysyvä jäsen on ollut laulaja Bobby Liebling. Pentagram saavutti esiintymisillään, singlelevyillään ja demonauhoillaan kulttimainetta Yhdysvaltain underground-musiikkipiireissä jo 1970-luvulla. Yhtye ei kuitenkaan saanut levytyssopimusta lp-levyn julkaisemiseen, mistä syystä se lopetti toimintansa vuonna 1979. 1980-luvun alussa Bobby Liebling kokosi uuden Pentagram-kokoonpanon, joka onnistui lopulta julkaisemaan yhtyeen debyyttialbumin vuonna 1985. Toisen albuminsa ilmestyttyä vuonna 1987 Pentagram hajosi. Vuodesta 1993 alkaen Bobby Liebling on koonnut Pentagramin useita kertoja uudelleen vaihtelevilla kokoonpanoilla. Yhtyeen maineen kasvettua doom metal -piireissä myös 1970-luvulla nauhoitettua materiaalia on julkaistu. == Kokoonpano == * Bobby Liebling – laulu * Tony Reed – kitara * Scooter Haslip – bassokitara * Henry Vasquez – rummut == Diskografia == ===Albumit=== * * * * * * * * *Lightning in a Bottle (2025) ===Kokoelmat, uudelleenjulkaisut ja 1970-luvun nauhoituksia sisältävät julkaisut=== * Relentless CD (1993 Peaceville Records, Pentagram-debyyttialbumin uudelleenjulkaisu) * Day of Reckoning CD (1993 Peaceville Records) * 1972-1979 CD/LP (1993 Peace Records) * Relentless/Day of Reckoning 2CD (1996 Peaceville Records) * Human Hurricane CD (1998 Downtime Recordings) * 1972-1979 (Vol. 2) CD/LP (1999 Peace Records) * First Daze Here (The Vintage Collection) CD/LP (2001 Relapse Records) * Turn to Stone CD (2002 Peaceville Records) * Relentless DigiCD (2005 Peaceville Records) * Day of Reckoning DigiCD (2005 Peaceville Records) * Be Forewarned DigiCD (2005 Peaceville Records) * First Daze Here Too 2CD/2LP (2006 Relapse Records) * If the Winds Would Change (2011, High Roller Records) == Lähteet == Luokka:Yhdysvaltalaiset doom metal -yhtyeet Luokka:Stoner rock -yhtyeet
Plastoliini

Plastoliini () on ei-jähmeässä eli amorfisessa olomuodossa olevaa muovailtavaa ainetta, joka koostuu pääasiassa öljystä, savesta ja vahasta. Toisin kuin esimerkiksi savi, plastoliini ei muutu kovaksi tai kovettuu hyvin hitaasti. Plastoliinia valmistetaan eri väreissä, kuitenkin se on tavallisesti vaaleaa. Sitä tuotetaan myös eri kovuusasteina. Harrastajakäyttöön tarkoitettua plastoliinia kutsutaan muovailuvahaksi. Plastoliinia käyttävät kuvanveistäjät veistosten ja erilaisten mallien luonnosteluun sekä taidevalun mallin tekemiseen saven sijasta. Sitä käyttävät joskus myös arkkitehdit sommitellessaan esimerkiksi useiden rakennusten ja rakennusryhmien massoja. Plastoliinia käytetään myös vaha-animaation tekemisessä. Plastoliinia työstetään tavallisesti veitsellä. Suuriin valumalleihin käytetään yleensä savea, koska plastoliini on paljon kalliimpaa kuin savi. == Katso myös == * Kuvanveisto ==Lähteet== * Fokus-Taide 2, Otava, 1972, s. 745 == Aiheesta muualla == Luokka:Kuvanveiston materiaalit
Lahjoitus

Lahjoitus on oikeustoimi, jolla joku luovuttaa tai sitoutuu luovuttamaan vastikkeetta toiselle esineen, oikeuden tai omaisuusarvon. == Lahjoitus Suomessa == Verotuksessa pidetään lahjana eli lahjaveron kohteena vastikkeellistakin omaisuuden luovutusta, kun vastike on pieni verrattuna omaisuuden käypään arvoon.Suomalainen tietosanakirja, Weilin+Göös 1989–1993. Irtaimiston lahjoitus on oikeustoimena vapaamuotoinen, mutta kiinteistön lahjoitus on tehtävä samoin kuin muukin kiinteistön luovutus. Kiinteistöstä on laadittava lahjakirja, jonka todistaa oikeaksi julkinen kaupanvahvistaja.Uusi tietosanakirja, Tietosanakirja oy 1960–1966. Käteislahjassa lahjanantaja eli lahjoittaja luovuttaa tosiasiallisesti lahjansaajan haltuun irtainta omaisuutta, kuten rahaa tai arvopapereita. Velvoitelahjassa eli lahjanlupauksessa lahjoittaja antaa itseään velvoittavan sitoumuksen lahjan antamisesta tulevaisuudessa.Otavan iso tietosanakirja, Otava 1960–1965. Lahjasta puhutaan vain silloin, kun lahjaesine siirtyy lahjansaajan haltuun. Ennen luovutusta on olemassa vain mahdollinen lahjanlupaus. Jos lahjaobjekti on jo saajan hallussa, hallinnan luovutuksen sijasta lahjoittaja antaa ilmoituksen lahjasta. Jos lahjan kohde on kolmannen henkilön hallussa, lahjoittaja tekee esineen haltijalle ilmoituksen lahjasta. Kun lahjoitetaan saaminen, jossa velallisena on kolmas henkilö, on se siirrettävä ja lahjoittajan on tehtävä velalliselle ilmoitus asiasta. Sääntö ei koske juoksevaa velkakirjaa. Jotta lahjanlupaus olisi sitova, on se tehtävä lahjansaajalle annetussa velkakirjassa tai muussa asiakirjassa tai tavalla, joka osoittaa lupauksen tarkoituksen tulla yleisön tietoon. Sitovakin lahjanlupaus voidaan perua tai lahjaa pienentää, jos lahjoittajan taloudellinen tilanne on vaikeutunut, niin että lupauksen täyttämisen vaatiminen olisi kohtuutonta. Perumisen syynä voi olla myös se, että lahjansaaja on tehnyt huomattavaa vääryyttä lahjoittajaa kohtaan. Konkurssissa lahja voi peruuntua kolmannen henkilön hyväksi, jos velallinen on lahjoittamalla hukannut omaisuuttaan ja aiheuttanut näin huomattavaa vahinkoa velkojille. Irtaimen omaisuuden lahjoittamista koskee Suomessa vuonna 1947 annettu lahjanlupauslaki (625/1947). Sen mukaan esineen lahjoittamista koskeva lupaus ei yleensä ole sitova, ennen kuin esine on luovutettu vastaanottajalle, ellei lupausta ole tehty velkakirjalla, joka on hänelle luovutettu. Jos joku lahjoittaa saman perheen jäsenelle erityisen arvokasta omaisuutta, on siitä ilmoitettava Digi- ja väestötietovirastolle tai Ahvenanmaan valtionvirastolle, sillä muussa tapauksessa lahja voidaan edelleen ulosmitata antajan veloista.Lahjanlupauslaki (625/1947), 6 § Viitattu 4. syyskuuta 2009 Erityisen arvokkaan omaisuuden lahjoittaminen lähisukulaiselle katsotaan yleensä ennakkoperinnöksi, joka on otettava huomioon perinnönjaossa.Perintökaari (40/1965), 6. luku Suuren lahjan saajan on myös maksettava lahjaveroa, jonka suuruus määräytyy samoin kuin perintöveron. == Katso myös == * Lahja == Lähteet == Luokka:Velvoiteoikeus
Pencey Prep

Pencey Prep on punkbändien Sector 12 ja Stick Figure Suicide entisten jäsenten muodostama post-hardcore-yhtye, joka oli toiminnassa vuosina 1998–2001. Pencey Prep oli harvinainen yhdistelmä punkkia, emocorea ja indie rockia. Bändi julkaisi ainoan albuminsa Heartbreak in Stereo Eyeball Recordsilla syksyllä 2001 ja hajosi pian sen jälkeen. Bändin nimi tulee kirjasta Sieppari ruispellossahttps://web.archive.org/web/20090106074759/http://www.myspace.com/penceyprep. Siinä Pencey Prep on koulu, josta päähenkilö Holden erotetaan. He soittivat bändien kuten Nada Surf, The Strokes, Thursday, New Found Glory ja Brand New kanssa. Pencey Prepin hajottua uusien fanien oli vaikea löytää heidän levyään. Eyeball Records julkaisi sen uudestaan alkuvuonna 2007. Frank Iero jatkoi My Chemical Romancen kitaristiksi ja Leathermouthin kitaristiksi ja laulajaksi. John ”Hambone” McGuire ja Neil Sabatino ryhtyivät soittamaan Fairmontissa. Vuonna 2005 John Mcguire perusti Brine and Bastardsin, joka julkaisi ensimmäisen levynsä tammikuussa 2008. ==Jäsenet== * Frank Iero (laulu, kitara) * Shaun Simon (koskettimet) * John McGuire (Hambone) (basso, laulu) * Neil Sabatino (kitara, laulu) * Tim Hagevik (rummut) ==Lähteet== * Pencey Prepin MySpace-sivut: http://www.myspace.com/penceyprep === Viitteet === Luokka:Yhdysvaltalaiset post-hardcore-yhtyeet
M/S Edda Freya

M/S Edda Freya () on norjalaisen West Supply II KS:n omistuksessa oleva varastoalus. Nykyisin norjalainen Østensjø Rederi AS käyttää alusta. Edda Freya on rekisteröity Norjan lipun alle ja sen kotisatama on Haugesund. Edda Freyan sisaralus on M/S Edda Frende. == Käyttöhistoria == 17\. huhtikuuta 1990 aluksen köli laskettiin. 1. maaliskuuta 1991 alus luovutettiin. Maaliskuun alkupuolella vuonna 2007 Edda Freya tyhjensi arviolta 260 000 litraa öljyä 1. marraskuuta 2006 uponneesta M/S Finnbirch -rahtialuksesta. Finnbirch sijaitsee 83 metrin syvyydessä Itämeressä. == Lähteet == == Aiheesta muualla == *Aluksesta Østensjø Rederin kotisivuilla Edda Freya
Audi A5

Audi A5 on Audin vuodesta 2007 lähtien valmistama urheilullinen ylemmän keskiluokan automalli, joka perustuu Audi A4:ään. Sen edeltäjinä voidaan pitää Audi Coupéa ja Audi A4 Cabrioletia. == Audi A5 B8 (2007–2016) == Ensimmäisen sukupolven A5 esiteltiin coupé-korisena Geneven autonäyttelyssä maaliskuussa 2007. Se oli ensimmäinen malli, joka perustui Volkswagen Groupin modulaariselle MLB-pohjalevylle. Kangaskattoinen cabriolet esiteltiin New Yorkin autonäyttelyssä huhtikuussa 2009. Kolmantena korimallina esiteltiin viisiovinen Sportback saman vuoden syyskuussa Frankfurtin autonäyttelyssä. Frankfurtin autonäyttelyssä syyskuussa 2011 esiteltiin kasvojenkohotuksen kokenut A5. Uudistuksia tehtiin muun muassa ajovaloihin ja etusäleikköön. vasen|pienoiskuva|Facelift-mallin Audi A5 B8. == Audi A5 B9 (2016–) == Toisen sukupolven A5 esiteltiin kesällä 2016. Sportback-mallin ensiesittely oli Pariisin autonäyttelyssä saman vuoden syyskuussa. Kangaskattoinen avomalli esiteltiin Detroitin autonäyttelyssä tammikuussa 2017. Frankfurtin autonäyttelyssä syyskuussa 2019 esiteltiin pienen kasvojenkohotuksen kokenut A5. Uudistukset kohdistuivat etusäleikköön ja puskureihin. == Lähteet == == Aiheesta muualla == A5 Luokka:D-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Håkan Hjerpe

Håkan Hjerpe (s. 6. lokakuuta 1957 Vaasa) on suomalainen jääkiekkoilija, pelipaikaltaan hyökkääjä. Håkan "Hokku" Hjerpe nousi teini-ikäisenä Vaasan Sportin edustusjoukkueeseen, joka nousi kauden 1974–1975 jälkeen SM-liigaan. Liigakauden ja kahden I-divisioonakauden jälkeen Hjerpe siirtyi TPS:ään. Toisella SM-liigakaudella Hjerpe teki TPS:lle 30 maalia, ja hänet valittiin maajoukkueeseen. Turusta Hjerpe siirtyi pelaamaan ulkomaille ja pelasi Ruotsissa 3 kautta ja Sveitsissä yhden. MoDosta Hjerpe palasi Vaasaan, jossa ura jatkui yhtä kautta lukuun ottamatta vuoteen 1993 asti. Håkan Hjerpen poika Kristian Hjerpe pelasi Sportissa Mestistä vuosina 1999-2007. == Lähteet == * LätkäLegendat: Håkan Hjerpe == Aiheesta muualla == * Luokka:Suomalaiset jääkiekkoilijat Luokka:Vuonna 1957 syntyneet Luokka:Elävät henkilöt
Doug Walker

Doug Walker (s. 28. kesäkuuta 1973 Britannia, Inverness) on entinen brittiläinen pikajuoksija. Walker saavutti 4x100 metrin viestistä MM-pronssia Ateenasta 1997 yhdessä Darren Braithwaiten, Darren Campbellin ja Julian Goldingin kanssa. Vuotta myöhemmin hän saavutti Budapestin EM-kilpailuista kultaa 200 metrillä ja pikaviestistä. ==Lähteet== * Luokka:Brittiläiset pikajuoksijat Luokka:Vuonna 1973 syntyneet Luokka:Elävät henkilöt
Kraatteri

Kraatteri voi tarkoittaa ainakin seuraavia: *törmäyskraatteri, meteoriitin, asteroidin tai komeetan iskussa syntynyt maljamainen syvennys *tulivuoren kraatteri, tulivuoren purkauskanavan aukenemiskohta *ydinräjähdyksen synnyttämä kraatteri == Katso myös == * krateeri, viinin ja veden sekoittamiseen antiikin Kreikassa käytetty malja.
Hilapiste

Hilapiste on karteesisen koordinaatiston piste, jonka koordinaatit x_i ovat kokonaislukuja: (x_1, x_2, ... ,x_n) missä n on ulottuvuuksien määrä. Esimerkiksi (1,2), (0,0,0) ja (-2,3) ovat hilapisteitä. Monikulmion, jonka kulmat ovat hilapisteitä pinta-ala voidaan laskea Pickin lauseella. Luokka:Geometria
Kootut levyt osa 9 (Olavi Virta)

Kootut levyt osa 9 on vuonna 1994 julkaistu Olavi Virran kokoelmalevy, johon on koottu hänen levytyksiään vuodelta 1953. == Kappaleet == # Rakkaus, suuri rakkaus (valssi) (2:54) # Etelämeren laulu (foxtrot) (2:55) # San Antonion ruusu (foxtrot) (3:13) # Portugalin huhtikuu (beguine) (3:07) # Luvan jos saan (beguine) (3:03) # Marinha (slowfox) (2:58) # Pääskyjen lähtiessä (beguine) (3:05) # Kun tuuli huokaa (beguine) (3:03) # Yli aaltojen (valssi) (2:54) # Voi 1 päivä olla 100 vuotta (tango) (3:05) # Tulisuudelma (tango) (2:38) # Poskivalssi (valssi) (3:01) # Merenneidon kyynel (laulelma) (3:32) # Ennen kuolemaa (tango) (2:49) # Älä tyttöni itke (tango) (2:45) # Tuulikannel (tango) (2:56) # Sulle laulan mä hiljaa (tango) (2:58) # Viesti mereltä (beguine) (2:50) # Nuoruuteni kaupunki (beguine) (2:38) Luokka:Vuoden 1994 kokoelma-albumit Luokka:Olavi Virran albumit
Kootut levyt osa 10 (Olavi Virta)

Kootut levyt osa 10 on vuonna 1994 julkaistu Olavi Virran kokoelmalevy, johon on koottu hänen levytyksiään vuosilta 1953. == Kappaleet == # Unessa luoksein saavuit (valssi) (2:53) # Sonny boy (foxtrot) (2:49) # Sanovat sitä ihmeelliseksi (slowfox) (2:56) # Jos sinut saan (foxtrot) (2:59) # Sinun silmiesi tähden (foxtrot) (2:55) # Olen luonasi tänään (foxtrot) (3:13) # Sininen tango (tango) (2:32) # Sä pakoon pääse et (duettona Seija Lampilan kanssa) (foxtrot) (2:48) # Mustasukkaisuutta (tango) (3:27) # Kutsu (tango) (2:37) # La cumparsita (tango) (2:39) # Pohjantähden alla (hidas valssi) (3:09) # Lauantaisaunassa (jenkka) (3:00) # Sun suudelmas (rumba-beguine) (2:57) # La jesucita (samba) (2:46) # Kevään kukkaiskellot (tango) (2:48) # Untako vain? (tango) (3:04) # Sellaista on elämä (valssi) (3:05) # Kaksi ratsumiestä (foxtrot) (duettona Eero Väreen kanssa) (2:51) # Salonkylän ponteva likka (foxtrot) (2:43) Luokka:Vuoden 1994 kokoelma-albumit Luokka:Olavi Virran albumit
Kootut levyt osa 11 (Olavi Virta)

Kootut levyt osa 11 on vuonna 1995 julkaistu Olavi Virran kokoelmalevy, johon on koottu hänen levytyksiään vuosilta 1953. == Kappaleet == # Joen toisella puolella [tango] (2:57) # Kulkurin yö [valssi] (2:39) # Babette [valssi] (2:57) # Lättähattulaulu [foxtrot] (3:04) # Unelmatango [tango] (3:08) # Mua älä hylkää [foxtrot] (3:28) # Kaksi sydäntä [slowfox] (3:06) # Kyynel akkunan takana [valssi] (2:56) # Kuin ennen [tango] (2:59) # Muistojen laulu [tango] (3:20) # Ruusu [valssi] (3:27) # Ramona [valssi] (2:50) # Lago Maggiore [tango] (3:02) # Charmaine [valssi] (2:50) # Pieni viuluni [tango] (2:45) # Kyllikki [valssi] (2:52) # Kuutamosuudelma [tango] (2:52) # Carmen Sylva [valssi] (3:07) # Amigo [beguine] (3:00) Luokka:Vuoden 1995 kokoelma-albumit Luokka:Olavi Virran albumit
Kok

Kok tai KOK voi tarkoittaa seuraavia asioita tai henkilöitä * Ada Kok (s. 1947), alankomainen uimari * Bessel Kok (s. 1941), alankomaalainen liikemies ja shakkitapahtumien järjestäjä * Huug Kok (1918–2011), alankomaalainen laulaja, De Spelbrekers -yhtyeen jäsen * Jan Kok (1889–1958), alankomaalainen jalkapalloilija * Jocie Kok (s. 1982), singaporenkiinalainen laulaja * Johannes Antonius de Kok (s. 1930), alankomaalainen katolinen piispa * Melanie Kok (s. 1953), kanadalainen soutaja * Wim Kok (1938–2018), alankomainen poliitikko == Lyhenteenä == * KOK, Kansainvälinen olympiakomitea * KOK, Kristiansand Orienteringsklubb, norjalainen suunnistusseura * Kokkola- Pietarsaaren lentoasema, IATA-koodi KOK, lentoasema Suomessa. * * Kok., Kansallinen Kokoomus. Luokka:Luettelot henkilöistä sukunimen mukaan
Chris Watson

John Christian Watson (9. huhtikuuta 1867 - 18\. marraskuuta 1941) oli australialainen poliitikko ja Australian kolmas pääministeri. Hän oli Australian ensimmäinen työväenpuolueen pääministeri ja ensimmäinen työväenpuoletta kannattanut pääministeri maailmassa ylipäätään. Hänet valittiin parlamenttiin vuonna 1901 ja hänet valittiin puolueen johtajaksi 8. toukokuuta 1901, juuri ennen ensimmäisiä Liittovaltion vaaleja, jotka pidettiin maaliskuussa 1901. Hän toimi pääministerinä vain neljän kuukauden ajan huhtikuusta elokuuhun 1904. Watson jätti parlamentin vuonna 1907. ==Lähteet== ==Aiheesta muualla== Luokka:Australian pääministerit Luokka:Vuonna 1867 syntyneet Luokka:Vuonna 1941 kuolleet
Miguel Portas

Miguel de Sacadura Cabral Portas (1. toukokuuta 1958 Lissabon – 24. huhtikuuta 2012 Antwerpen) oli portugalilainen poliitikko vasemmistoblokki-puolueessa. Hän toimi vuosina 2004–2012 Euroopan parlamentin jäsenenä GUE/NGL-ryhmässä. Portas menehtyi huhtikuussa 2012 keuhkosyöpään. Portas on poliitikko Paulo Portasin vanhempi veli. == Lähteet == Luokka:Portugalilaiset europarlamentaarikot Luokka:Vuonna 1958 syntyneet Luokka:Vuonna 2012 kuolleet
Kiilto (mineralogia)

Kiilto kuvaa mineraalin tapaa heijastaa valoa. Kiilto riippuu mineraalin pinnan heijastuskyvystä. Kiillon tyypit voidaan jakaa kolmeen pääryhmään, joita ovat metallikiilto, epämetallikiilto ja kiilloton. Kiillon tyypeistä voimakkain on metallikiilto, joka on täysin valoa läpäisemättömien mineraalien ominaisuus. Tällaisia mineraaleja ovat esimerkiksi monet malmimineraalit, kuten kuparikiisu, sinkkivälke ja lyijyhohde. Epämetallikiiltoa esiintyy niillä mineraaleilla, jotka ovat jossain määrin valoa läpäiseviä. Epämetallikiiltoisia mineraaleja ovat esimerkiksi monet silikaattimineraalit, kuten kvartsi ja kalimaasälpä. Jotkin mineraalit, kuten esimerkiksi kaoliini ovat täysin kiillottomia (eli mattakiiltoisia). Kiilto voi vaihdella mineraalin eri puolilla, mihin vaikuttavat muun muassa pinnan tasaisuus ja kiteen rakenne.Tunnistaminen: Kiilto GTK Retkeilijän kiviopasKiilto Kiviopas.fi == Kiillon tyypit == Kiillon tyypit: * Metallikiilto * Epämetallikiilto ** Lasikiilto ** Timanttikiilto ** Rasvakiilto ** Silkkikiilto ** Helmiäiskiilto * Kiilloton (eli mattakiilto) == Esimerkkejä erilaisista kiilloista == ChalcopyriteUSGOV.jpg|Metallikiilto (kuparikiisu)http://www.kiviopas.fi/opetus/opettaminen/teht3.pdf CalcitePau.jpg|Lasikiilto (kalsiitti) Korund, Madagaskar.jpg|Timanttikiilto (korundi) QuartzRose.jpg|Rasvakiilto (kvartsi) WollastoniteUSGOV.jpg|Silkkikiilto (wollastoniitti) Talc block.jpg|Helmiäiskiilto (talkki) Kaolinite.jpg|Kiilloton eli mattakiilto (kaoliniitti) == Katso myös == * Kiilto (optiikka) == Lähteet == == Aiheesta muualla == * GTK: Retkeilijän kiviopas (s. 7) * Kiviopas * Kivioppaan opetusmateriaalit Luokka:Kristallografia Luokka:Fysikaalinen mineralogia
Eteläpuisto

Eteläpuisto on Tampereen keskustan eteläpuolella Pyhäjärven rannassa sijaitseva puisto joka rajautuu pohjoisessa Eteläpuisto-katuun ja Tampereen valtatiehen, ja idässä Ratinansalmeen jonka ylittävä Tampereen valtatien silta yhdistää alueen Ratinan kaupunginosaan.Peltomaa, Annika & Talonen, Harri, 2011, s.5. Eteläpuistosta esiteltiin kaksi asemakaavaluonnosta vuonna 2016 joissa alueelle kaavailtiin 2500 asukkaan asuinaluetta, mikä herätti osassa asukkaista vastarintaa ja kaupunki luopui ainakin osasta suunnitelmista. == Historiaa == Eteläpuistossa oli 1800-luvun lopulla venäläisten sotilaiden kasvimaita ja kellareita, ja sisällisodan aikana 1918 siellä kasvatettiin väliaikaisesti perunaa ja lanttua. Puisto rakennettiin kahdessa jaksossa vuosina 1915–1917 ja 1928–1929. Puiston suunnittelijana oli kaupungininsinööri K. Vaaramäki ja sen rakentamista johti kaupunginpuutarhuri Onni Karsten. Sinne rakennettiin vuonna 1924 klassista tyyliä oleva pyöreä soittolava. Sen tilalle tuli vuonna 1950 Wäinö Aaltosen suunnittelema Osuustoiminta-muistomerkki, kaksipuolinen teos ”Ostoksilta paluu” ja toisella puolella teosta on “Tukinkantajat”. Se oli julkistuksensa aikaan Pohjoismaiden suurin veistos. Vuonna 1953 puistoon pystytettiin Yrjö Liipolan tekemä teollisuusmies Fabian Klingendahlin rintakuva. Eteläpuistossa ovat Suomen paksuimmat mongolianvaahtera- ja paperikoivuyksilöt. Eteläpuiston rantatasenne on toiminut 1950- ja 60-luvulla speedwayratana, myöhemmin sillä on järjestetty muun muassa Sauna Open Air -festivaali, joka oli siellä ensimmäisen kerran vuonna 2004, sittemmin se on siirtynyt muualle.Peltomaa, Annika & Talonen, Harri, 2011, s.11. == Kuvia == Tiedosto:Osuustoimintamuistomerkki ”Ostoksilta paluu”, Eteläpuisto, Tampere.JPG|Osuustoimintamuistomerkki ”Ostoksilta paluu”. Tiedosto:Tampere Eteläpuisto.jpg|Teoksen “Tukinkantajat” puoli. Tiedosto:Kauppaneuvos Fabian Klingendahlin muistomerkki.JPG|Teollisuusmies Klingendahlin rintakuva. == Lähteet == * === Viitteet === == Aiheesta muualla == Luokka:Tampereen puistot Luokka:Kaakinmaa Luokka:Nalkala
Kate Kerrigan

Morag Kate Kerrigan (o.s. Prunty, kirjoittanut myös nimellä Morag Prunty; s. 1964 Lontoo, Britannia) on irlantilainen toimittaja ja kirjailija. Astuessaan työelämään Kerrigan kouluttautui ensin kampaajaksi mutta kirjoitti samalla lehtiin kauneutta käsitteleviä ja ihmissuhdejuttuja. 22-vuotiaana hänestä tuli Looks-lehden päätoimittaja, sen jälkeen oli vuorossa more!:n, sitten Just seventeen. 28-vuotiaana hän sai tarjouksen irlantilaisen Tatler-lehden päätoimittajan tehtävästä ja otti sen vastaan ja muutti 1990 Dubliniin Irlantiin. Hän kirjoitti työnsä ohella koko ajan pöytälaatikkoon ja vihdoin tavattuaan tulevan miehensä valokuvaaja Niall Kerriganin, teki ratkaisun ja ryhtyi kirjailijaksi.Pariskunta muutti Kate Kerriganin suvun kotiseudulle.Anna 14/2008 s. 46-51 Kirjallisen uransa alussa kirjoittaessaan kepeitä romaaneja hän käytti Morag Prunty -nimeä, mutta siirryttyään vakavampaan tekstiin Onnellisen avioliiton reseptien myötä hän otti käyttöön miehensä sukunimen ja oman toisen etunimen eli nimen Kate Kerrigan. Kerriganit solmivat avioliiton 1999. Heillä on poika Leo. ==Teokset== ;nimellä Morag Prunty *Boys: A User's Guide (1993) *Dancing with Mules (2001) *Wild Cats and Colleens (2001) *Disco Daddy (2002) *Poison Arrows (2003) *Superstar Lovers (2004) ;nimellä Kate Kerrigan, *Recipes for a Perfect Marriage, 2006, suom. Onnellisen avioliiton reseptejä, Bazar, 2008 *The Miracle of Grace 2007 *Wild Cats and Colleens (ilmestyy toukokuussa 2008) ==Lähteet== *Teokset Luokka:Irlantilaiset kirjailijat Luokka:Vuonna 1964 syntyneet Luokka:Elävät henkilöt
Mommilan veriteot 1917

Mommilan veriteot 1917 on vuonna 1973 ensi-iltansa saanut, tositapahtumiin perustuva elokuva aikansa Suomen rikkaimman miehen Alfred Kordelinin murhasta. Elokuvan on ohjannut paremmin teatteriohjaajana tunnettu Jotaarkka Pennanen ja tuottanut Jörn Donner. Käsikirjoitus tilattiin kirjailija Paavo Haavikolta ja varatuomari Jukka Kemppiseltä. Varsinainen elokuvakäsikirjoitus syntyi kuitenkin ohjaajan, kuvaaja Heikki Katajiston ja apulaisohjaaja Pekka Lehdon yhteistyönä. Kemppisen ja Haavikon versio julkaistiin myöhemmin kirjana. Kordelinia elokuvassa näytteli tamperelainen näyttelijä Reino Kalliolahti, joka esitti siinä ainoan pääroolinsa valkokankaalla. ==Juoni== Maanviljelysneuvos Alfred Kordelin on viettämässä 49-vuotissyntymäpäiväänsä omistamassaan Mommilan kartanossa Hausjärvellä 6. marraskuuta 1917. Vieraana on muiden muassa hänen asianajajansa Risto Ryti, tuleva Suomen tasavallan presidentti. Kesken syntymäpäivien saadaan tieto, että joukko venäläisiä matruuseja on matkalla kohti Mommilaa. Kordelin soittaa Lahteen, josta pyytää apuun suojeluskuntalaisia. Muutama mies saapuukin illalla. He ilmoittavat, että loput suojeluskuntalaisista ovat tulossa seuraavana päivänä. 7. marraskuuta kartanon pihaan ilmestyy suuri joukko matruuseja. Suojeluskuntalaiset piilottavat aseensa ja tekeytyvät Kordelinin vieraiksi matruusien astuessa sisään. Matruuseihin on liittynyt myös suutari Johan Skott, jonka ”herraviha” kohdistuu pääasiassa Kordeliniin. Kordelin yrittää puolustautua sanomalla olevansa köyhien ystävä: ”Minä en ole ikinä varastanut kansalta. Sen minkä olen ottanut, olen ottanut rikkailta.” Kordelinia ei kuitenkaan kuunnella, vaan häntä ja muita miespuolisia vieraita lähdetään kuljettamaan kohti Lahden rautatieasemaa. Matkalla suojeluskunnan joukot kuitenkin yllättävät saattueen. Matruusi ampuu Kordelinin ja isännöitsijä Paul Petterssonin vaunuihinsa. Skott kuolee suojeluskuntalaisten ampumana taistelussa. Muut vieraat pääsevät karkuun. He palaavat yksitellen Mommilan kartanoon, jota kartanon työväestö pitää vallassaan. Elokuvan tyyli on hyvin teatterimainen, mikä johtuu ehkä eniten ohjaajan teatteritaustasta. Staattisuus ja runsaat dialogijaksot luovat elokuvaan kuitenkin realistista, dokumentaarista tunnelmaa. Elokuva antaa hyvin reportaasimaisen katsauksen Alfred Kordelinin viimeisiin päiviin. ==Erimielisyydet== Elokuvan tekovaiheessa ohjaaja Pennanen ja tuottaja Donner joutuivat kiistaan erilaisten näkemystensä vuoksi. Donner ratkaisi ongelmat tuottajan auktoriteetilla, ja leikkasi lopullisen elokuvan haluamallaan tavalla. Tämän lisäksi hän lisäsi elokuvan alkuun muutaman minuutin esittelyn Alfred Kordelinista ihmisenä. ==Näyttelijät== ==Kuvausryhmä== *Jotaarkka Pennanen - ohjaaja, käsikirjoittaja *Jörn Donner - tuottaja, leikkaaja *Heikki Katajisto - kuvaaja, käsikirjoittaja *Otto Donner - musiikki *Ulla Selinheimo - lavastus *Tuomo Kattilakoski - äänittäjä *Jouko Lumme - äänittäjä *Pekka Lehto - apulaisohjaaja, käsikirjoittaja ==Lähteet== *Suomen kansallisfilmografia Luokka:Vuoden 1973 suomalaiset elokuvat Luokka:Suomalaiset draamaelokuvat Luokka:Suomalaiset tositapahtumiin perustuvat elokuvat
Lassi Koponen

Lauri (Lassi) Juhani Koponen (14. heinäkuuta 1928 Savonlinna – 16. joulukuuta 2022 Kuopio)Kuolinilmoitus, Lauri (Lassi) Juhani Koponen, Savon Sanomat, 2023, No 6, sivu 26, julkaistu 8.1.2023 oli suomalainen opettaja ja nuortenkirjailija.Suomen Kirjailijat 1945–1980, Koponen, Lassi, sivu 290, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Kirjailijaksi Koponen ryhtyi 1970-luvulla, kun esikoisteos, nuortenkirja Mölymäen veijarit julkaistiin. Tämän jälkeen Koponen kirjoitti neljä muuta romaania. Mölymäen veijareissa, Veijareiden valistusajassa ja Tossun talvisodassa seurataan erään tietyn kuopiolaisen poikaporukan seikkailuja. Koposen kirjat sijoittuvat sotien jälkeiseen Kuopioon. Poikkeuksena on viides ja toistaiseksi viimeinen romaani Ässät ja salaseura, jonka päähenkilönä on kaksi tyttöä, jotka perustavat salaseuran. Koponen kirjoitti ylioppilaaksi Kuopion yhteiskoulusta vuonna 1949 ja jatkoi opintojaan kansakoulunopettajaksi Oulun opettajakorkeakoulussa, josta valmistui 1954. Koponen oli kansakoulunopettajana Kiuruvedellä 1950–1951, Leppävirralla 1951–1953, Paltamossa 1953–1954, Haukiputaalla 1954–1955, Kuopiossa 1955–1958, Leppävirralla 1958–1960, ja Kuopiossa 1961–1978. Kuopion koululaitoksen oppimateriaalikeskuksen johtaja hän oli vuodesta 1978. Koponen kirjoitti nimimerkillä Juho pakinoita Savon Sanomiin vuodesta 1970. Koponen oli 1982 perustetun Savon kielen seura r.y.:n perustajajäsen ja toimi seuran eri tehtävissä vuoteen 2000. Koponen kirjoitti seuran historiikin seuran 30-vuotisjuhlajulkaisuun.Lassi Koponen, Näin se lähti alkuun; Sisäpiiritietoa, Joutavilla jottae se tietättää, Savon kielen seura r.y., 30-vuotisjuhlajulkaisu, toimittaja Eila Ollikainen, Savon kielen seura r.y., Kuopio, sivut 11–17, 2012 Koposen vanhemmat olivat piiriesimies Otto Koponen ja Tyyne Johanna (o.s. Grönroos). Koposen puoliso oli Helka Anneli (o.s. Lyytikäinen) vuodesta 1951. == Teokset == * Mölymäen veijarit (WSOY 1977) * Veijareiden valistusaika (WSOY 1982) * Tossun talvisota (WSOY 1984) * Pusun pojat pinteessä (WSOY 1985) * Ässät ja salaseura (WSOY). == Lähteet == == Aiheesta muualla == * Lassi Koponen Pohjoissavolaisen kaunokirjallisuuden bibliografiassa * Lauri Koposen muistokirjoitus Helsingin Sanomissa Luokka:Suomalaiset kirjailijat Luokka:Suomalaiset opettajat Luokka:Vuonna 1928 syntyneet Luokka:Vuonna 2022 kuolleet
Aarikka

Aarikka Oy suomalainen koruihin ja sisustustuotteisiin erikoistunut perheyritys, jonka valmistamien tuotteiden päämateriaali on puu. Brändin myymälä sijaitsee Pohjoisesplanadilla. Toimitilat ovat Raisiossa emoyhtiö Martinexin yhteydessä. Martinex osti vuonna 2017 Aarikan perustaja Kaija Aarikan tyttäriltä.Raisiolainen Martinex osti Aarikan. Turun Sanomat 18.4.2017. Viitattu 2.5.2017. ==Historia== Yrityksen perustivat vuonna 1954 nuoret taideteollisuusalan opiskelijat Kaija Aarikka (1929–2014) ja Erkki Ruokonen (1929–2009), kun Kaija Aarikan lopputyötään varten suunnittelemille puunapeille alkoi olla kysyntää. Ensimmäiset napit veistettiin käsin eksoottisista puulajeista. Tuotevalikoima laajeni nopeasti kotimaisista puulajeista valmistettuihin puukoruihin, joita varten kehiteltiin oma värjäysmenetelmä. Puun lisäksi Kaija Aarikka suunnitteli koruja hopeasta. Aarikan tuotanto ja hallinto toimivat pitkään Helsingin Vallilan teollisuuskortteleissa. Vuonna 2022 sorvattujen tuotteiden valmistus siirtyi Virosta takaisin Suomeen Sievissä toimivalle Sorvi-Pojat-perheyritykselle, josta osat kuljetetaan maalattaviksi Helsinkiin. Aarikan tuotteita kootaan Pelastusarmeijan työpajoissa. Ensimmäinen Aarikka-myymälä avattiin Helsingin Vanhalle kauppakujalle 1960 ja seuraava Bulevardille 1963. Fredrikinkadun liike oli erikoistunut kehittäviin puuleluihin, joiden valmistus aloitettiin 1968. Leluista muun muassa Pujo on palkittu useassa alan kansainvälisessä kilpailuissa. Laajimmillaan Aarikalla oli parisenkymmentä omaa liikettä koti- ja ulkomailla. 1990-luvun laman myötä osa näistä annettiin franchising- yrittäjien pyöritettäviksi. Aarikan tunnetuin tuote on Kaija Aarikan vuonna 1973 puupalloista suunnittelema Pässi. Piensisustustuotteista suosituimpiin Aarikka-tuotteisiin ovat kuuluneet kynttilänjalat, lautapelit ja alumiinista valmistetut mobilet. Puun lisäksi koruja valmistetaan edelleen myös hopeasta. Joulukoristeet ja jouluseimet kuuluvat tuotevalikoimaan ympärivuoden. Yrityksen pääsuunnittelijana ja taiteellisena johtajana toiminut Kaija Aarikka on suunnitellut tuotteita myös muille yrityksille. 2000-luvun puolivälistä lähtien yrityksen taiteellisena johtajana on toiminut Kaija Aarikan tytär Pauliina Aarikka, joka aloitti Aarikan korumuotoilijana vuonna 1989. == Katso myös == *Kaija Aarikka == Lähteet == == Kirjallisuutta == * * == Aiheesta muualla == * Aarikan verkkosivu Luokka:Koruvalmistajat Luokka:Suomalaiset teollisuusyritykset Luokka:Suomalaiset perheyritykset Luokka:Sisustusalan tuotemerkit
M/S Blue Castor

M/S Blue Castor () on tanskalaisen Blue Star Linen omistuksessa oleva öljyntorjunta-alus. Blue Castor on rekisteröity Tanskan lipun alle ja sen kotisatama on Faaborg. Aluksella on seitsemän hengen miehistö. Yhteensä, miehistö mukaan lukien, alukselle mahtuu 20 henkeä. Blue Castor on kokonaan ilmastoitu. == Käyttöhistoria == 1\. tammikuuta 1963 aluksen köli laskettiin. 1. lokakuuta 1963 alus luovutettiin färsaarelaisen P/F N. J. Mortensen A/S:n omistukseen, joka rekisteröi aluksen Färsaarten lipun alle nimellä Stella Karina. Vuonna 1968 aluksen nimeksi tuli Rasmus Effersøe. Vuonna 1985 alusta kunnostettiin. Vuonna 2001 nimeksi tuli Rasmus Vuonna 2004 alus siirtyi tanskalaisen Blue Star Linen omistukseen ja Tanskan lipun alle nimellä Blue Castor. Kotisatamaksi tuli Faaborg. Samalla alus myös muutettiin öljyntorjuntaan kelpaavaksi. == Lähteet == == Aiheesta muualla == *Blue Star Line: Blue Castor Blue Castor Blue Castor
Conjuration

Conjuration on puolalaisen extreme metal -yhtye Behemothin vuonna 2003 julkaisema EP-levy. Levyn livekappaleet äänitettiin Mystic Festivalilla 13. lokakuuta 2001, studiokappaleet kesä-syyskuussa 2002. Levystä julkaistiin myös rajoitettu vinyylipainos.Encyclopaedia Metallum: Behemoth (Pol) - Conjuration == Kappaleet == # # # # # # # Levyn yhdysvaltalaisessa painoksessa kappalelista oli hieman erilainen: # Conjuration ov Sleep Daemons # Wish # Welcome to Hell # Christians to the Lions (Live) # Decade ov Therion (Live) # From the Pagan Vastlands (Live) # Antichristian Phenomenon (Live) # Lam (Live) # Satan's Sword (I Have Become) (Live) # Chant For Eskaton 2000 (Live) == Kokoonpano == *Nergal – laulu, kitara *Havok – kitara *Novy – basso *Inferno – rummut == Lähteet == ==Aiheesta muualla== * * Luokka:Vuoden 2003 EP:t Luokka:Behemothin albumit
Reino Kalliolahti

Reino Elias Kalliolahti (15. huhtikuuta 1917 Kuhmalahti – 29. syyskuuta 1992 Tampere) oli suomalainen näyttelijä. Kalliolahti syntyi 18-lapsiseen perheeseen. Ennen näyttelijäksi ryhtymistään hän työskenteli leipurina ja kondiittorina Viitasaarella ja Tampereella. Hän toimi sotavuosina rintamalla lääkintäaliupseerina. Haavoittumisen jälkeen Kalliolahti joutui kotirintamalle ja vuonna 1943 hän pääsi Tampereen Työväen Teatteriin näyttelijäoppilaaksi. Hän oli näyttelijänä Jyväskylän Työväen Teatterissa 1945–1951 ja Tampereen Työväen Teatterissa 1951–1982. Kalliolahti oli 15 vuoden ajan Pyynikin Kesäteatterin toiminnanjohtajana ja hän ideoi sekä toteutti yhdessä lavastaja Leo Lehdon kanssa teatterille pyörivän katsomon joka valmistui 1959. Kalliolahti ohjasi myös harrastajateattereissa ja opetti Tampereen yliopiston näyttelijäopiskelijoita. Kalliolahti teki pitkän uran teatterinäyttelijänä Tampereen Työväen Teatterissa, jonka toisen kerroksen tasanteelle on pystytetty patsas hänelle. Kalliolahti näytteli myös jonkin verran televisiossa. Hänen ehkä tunnetuin roolityönsä on Kilun isän rooli televisiosarjassa Pertsa ja Kilu (1975). Hän esitti myös Lahtista Rintamäkeläisissä. Ainoan pääroolinsa valkokankaalla hän teki elokuvassa Mommilan veriteot 1917, jossa hän näytteli Alfred Kordelinia. Mommilan veritekojen ohella Kalliolahden ehkä tunnettuja rooleja oli Pirtamon vanhaisäntä Veikko Kerttulan TV-elokuvassa Simpauttaja. Kalliolahti palkittiin Pro Finlandia –mitalilla vuonna 1972. == Lähteet == * Koskesta voimaa -sivusto: Kulttuurivuosi 1959. * Reino Kalliolahden muistokirjoitus Helsingin Sanomissa. (Arkistolinkki) Luokka:Suomalaiset teatterinäyttelijät Luokka:Pro Finlandia -palkitut Luokka:Suomalaiset leipurit Luokka:Vuonna 1917 syntyneet Luokka:Vuonna 1992 kuolleet
Dynamo (täsmennyssivu)

Dynamo voi tarkoittaa: *sähkögeneraattoria *Dynamo-nimistä yökerhoa Turussa. *Jyväskylän Lutakossa sijaitsevaa Jyväskylän ammattikorkeakoulun informaatioteknologian instituuttia. *mainostoimistoa Dynamo & Son. Lisäksi Dynamo on monien urheiluseurojen energisyyttä kuvaava nimi: *Moskovan Dynamo, useita moskovalaisia eri lajien urheiluseuroja *Kiovan Dynamo, kiovalainen jalkapalloseura *S.C. Dynamo, helsinkiläinen salibandyn erikoisseura *Tbilisin Dynamo, georgialainen jalkapalloseura ==Katso myös== *Dynamometri, mm. vääntömomentin mittauslaite *Dinamon metroasema
Rettig Group

Rettig Group Oy Ab on suomalainen perheomisteinen sijoitusyhtiö. Yrityksen kotipaikka sijaitsee Helsingissä ja sen toimitusjohtaja on Matts Rosenberg ja hallituksen puheenjohtaja Tomas von Rettig. Rettig Groupilla on yli 200 vuotta vanhat perinteet perheyrityksenä. Rettig aloitti tupakkatehtaana 1770-luvun Hampurissa, mutta luopui tupakan valmistuksesta kokonaan vuonna 1995. Vuonna 2016 Rettig luopui varustamotoiminnasta myytyään Boren alankomaalaiselle Spliethoff-yhtiölle. Rettig Group harjoittaa sijoitustoimintaa ja on osakkaana vakuutusyhtiö Alandiassa, Terveystalo-konsernissa ja varainhoito- ja sijoitusalan konserni eQ:ssa. Yritys on aiemmin omistanut kokonaan sisäilman säätölaitteita valmistavan Purmo Groupin sekä kalkkikivipohjaisia tuotteita valmistavan Nordkalkin, mutta myi Nordkalkin brittiläiselle SigmaRocille heinäkuussa 2021 ja Purmo Groupin suomalaiselle Virala Acquisition Companylle syyskuussa 2021. Rettig Group on saanut yritystukina vuosina 1997–2013 yhteensä 34 miljoonaa euroa. == Lähteet== == Aiheesta muualla == * Yrityksen kotisivut * Rettig-Strengbergin osakehistoriaa Pörssitiedon nettisivuilla Luokka:Suomalaiset perheyritykset Luokka:Suomalaiset sijoitusyhtiöt Luokka:Helsinkiläiset yritykset
Tiedontallennusväline

Tietotekniikassa ja viestinnässä käytettyjä informaationtallennustekniikoita ja -välineitä: *Reikäkorttikone ja reikäkortti *Reikänauha *Levykeasema ja levyke *CD *DVD *Kiintolevy * Muistikortti *Flash-muisti *EPROM *EEPROM Audiotekniikassa käytettyjä tallennusvälineitä: *C-kasetti *Gramofonilevy ja LP-levy *CD Videotekniikassa käytettyjä tallennusvälineitä: *VHS-kasetti *Video-CD ja DVD == Katso myös == *Massamuisti *Digitaalinen media *Tallennetuotanto Luokka:Tallennusvälineet
Voyageursin kansallispuisto

Voyageursin kansallispuisto () on Yhdysvaltojen Minnesotan osavaltiossa, lähellä International Fallsin kaupunkia sijaitseva kansallispuisto. Se perustettiin 8. huhtikuuta vuonna 1975. Puisto saa nimensä voyageurs-nimellä kutsutuilta ranskalais-kanadalaisilta turkiskauppiailta, jotka olivat ensimmäisiä eurooppalaisia puiston alueella. Voyageurs on noin 882 km² laajuinen, ja sitä hallinnoi Yhdysvaltain muiden kansallispuistojen tapaan maan National Park Service. Puisto on tunnettu vesialueistaan, ja se on suosittu erityisesti veneilijöiden ja kalastajien keskuudessa. == Lähteet == ==Aiheesta muualla== * Viralliset sivut Luokka:Minnesotan kansallispuistot
Hajalan koulu

Hajalan koulu on koulu Salon Halikossa Hajalassa, Saarimäen kylässä. Suuren Rantatien varrella sijaitsevassa koulussa toimivat peruskoulun 1.–6. luokat. Hajalan koulussa ovat käytössä yhdysluokat (1–2, 3–4, 5–6). Lukuvuonna 2022–2023 oppilaita on noin 40. Päiväkodissa on 14 lasta. Koulua alettiin rakentaa joulukuussa 1908, ja syyskuussa 1909 rakennustarkastaja suoritti lopputarkastuksen. Tarkastuksessa ilmeni suuria puutteita muun muassa rakennusaineissa. Urakoitsijalle kieltäydyttiin maksamasta mitään, ennen kuin kaikki puutteellisuudet oli korjattu. Koulu kuitenkin otettiin käyttöön samana vuonna ja tarvittavat korjaukset tehtiin. Ensimmäinen koulurakennus valmistui syksyksi 1909 ja siinä oli silloin kaksi luokkahuonetta ja asunto opettajalle. Nykyisin opettajan asunnossa toimii päiväkoti. Koulun alkuperäinen nimi oli Saarimäen koulu. Koulun johtokunta valitsi ensimmäiseksi opettajaksi Anselm Hinkan Euran kappelista. Hänen vaimostaan, Alma Hinkasta, tuli tyttöjen käsityönopettaja. Kouluun kirjoittautui ensimmäisenä lukuvuonna 47 oppilasta. Syksyllä 1920 oppilasmäärä oli kohonnut 64:ään ja koululle tarvittiin apuopettaja. Toiseksi opettajaksi valittiin Olga Kylä-Sankari Ypäjä|ltä. Myös koulupiiri tunnettiin Saarimäen koulupiirinä. Saarimäen koulun johtokunta sijoitti tarpeellisen alakoulun lisärakennuksen syksyllä 1922 eri paikkaan kuin varsinaisen Saarimäen koulun. Vuonna 1926 suunniteltiin alakoulun rakentamista koulun yhteyteen, ja se rakennettiinkin vuonna 1927 samaan pihapiiriin. Yläkerrassa oli kaksi asuntoa, alhaalla yksi luokkahuone, ruokailutila ja liikuntasali. Pihapiirissä on myös luistelukoppi, varastorakennus ja sauna. Nykyisin koulurakennuksessa ovat opetusluokka, liikuntasali/ruokala, keittiö ja varastotiloja. Yläkerrassa on opettajainhuone ja opetukseen tarkoitettuja monikäyttöisiä tiloja. Koululla ei enää asuta; viimeiset asukkaat lähtivät vuonna 2017. Koulu on edelleen toiminnassa ja yksi Salon kaupungin alakouluista. Koulurakennus toimii myös Hajalan kylän yhdistysten ja kylätoiminnan keskuksena. Hajalan kyläyhdistyksellä on toisen koulurakennuksen yläkerrassa kokoontumistila Kyläkammari. Koulun taustatukena toimii myös Hajalan koulun vanhempainyhdistys KKTK. Hajalan päiväkoti käynnisti toimintansa Halikon kunnan aikana koulurakennuksissa vuonna 2008. Koulun tiloja järjesteltiin uudelleen ja Halikon kunta rakennutti ja saneerasi rakennukset koulu- ja päiväkotikäyttöön. Päiväkoti toimi ensin noin 22 lapsen yksikkönä, mutta Salon kaupungin vuonna 2018 teettämän korjauslaajennuksen jälkeen lapsimäärä on vakiintunut noin 14 lapsen yksiköksi. ==Lähteet== * Hajalan koulu *Hajalan kyläyhdistys *Hajalan päiväkoti *Trömperin kestikievari *Hajala kuvagalleria === Viitteet === Luokka:Salon peruskoulut Luokka:Halikko
Eero Kosteikko

Veijo Eero V. Kosteikko (7. kesäkuuta 1925 Vaasa – 28. elokuuta 1974 Tampere) oli suomalainen näyttelijä, teatteriohjaaja ja teatterinjohtaja. Kosteikko teki pitkän päivätyön näyttelijänä Tampereen eri teattereissa. Hän näytteli muun muassa Rahikaista Pyynikin kesäteatterin näytelmässä Tuntematon sotilas. Vuonna 1959 Kosteikko perusti Tampereelle Pikkuteatterin, joka siirtyi vuonna 1961 Tampereen teatterin alaisuuteen. Pikkuteatterissa Kosteikko ohjasi muun muassa Tennessee Williamsin näytelmän Lasinen eläintarha, jossa yhtä pääosaa näytteli Heidi Krohn. Teatteriuransa ohella Kosteikko näytteli myös joissakin elokuvissa, kuten Taikayö (1954), Olemme kaikki syyllisiä (1954), Rakkaus kahleissa (1955), Juha (1956), Risti ja liekki (1957), Akseli ja Elina (1970) sekä Mommilan veriteot 1917 (1973), joista viimeksi mainitussa hän näytteli suurimman elokuvaroolinsa asemapäällikkö Hjalmar Allénina. Kosteikko on haudattu Vatialan hautausmaalle. ==Lähteet== *http://www.tampereopas.com/nahtavyydet/tampereenteatteri/ *http://www.uta.fi/koskivoimaa/vuodet/1959/1959b1.html *http://www.lallukkasaatio.net/heidikrohn/index.php?option=com_content&task;=view&id;=15&Itemid;=21 === Viitteet === Luokka:Suomalaiset teatterinäyttelijät Luokka:Vuonna 1925 syntyneet Luokka:Vuonna 1974 kuolleet
Moondog

Moondog (oik. Louis Thomas Hardin, 26. toukokuuta 1916 Marysville Kansas Yhdysvallat - 8\. syyskuuta 1999 Saksa) oli yhdysvaltalainen säveltäjä, muusikko, ja runoilija, joka kehitti myös useita omia soittimia. Moondog esitti sävellyksiään 1940-luvulta aina vuoteen 1974 katusoittajana New Yorkissa. Moondogin tyyli oli taidemusiikkia jazz rytmeillä. Hardin sokeutui onnettomuudessa 16 vuoden iässä. ==Diskografia== ===Albumit=== * Moondog and His Friends (1953), Epic Records * Moondog (1956), Prestige * More Moondog (1956), Prestige * The Story of Moondog (1957), Prestige * Tell It Again (Julie Andrewsin kanssa) (1957), Angel/Capital * Moondog (1969), Columbia * Moondog 2 (1971), Columbia * Moondog in Europe (1977), Kopf * H'Art Songs (1978), Kopf * Instrumental Music (1978), Musical Heritage Society * A New Sound of an Old Instrument (1979), Kopf * Facets (1981), Managarm * Bracelli (1986), Kakaphone * Elpmas (1992), Kopf * Big Band (1995), Trimba * To a Grain of Rice (1996), Paradise * Sax Pax for a Sax with the London Saxophonic (1997), Kopf/Atlantic * Bracelli und Moondog (2005), Laska Records ===Singlet=== * "Snaketimes Rhythm" (1949-1950), SMC * "Moondog's Symphony" (1949-1950), SMC * "Organ Rounds" (1949-1950), SMC * "Oboe Rounds" (1949-1950), SMC * "Surf Session" (n. 1953), SMC * "Caribea Sextet"/"Oo Debut" (1956), Moondog Records * "Stamping Ground Theme" (tapahtumasta Holland Pop Festival) (1970), CBS ===EP:t=== * Improvisations at a Jazz Concert (1953), Brunswick * Moondog on the Streets of New York (1953), Decca/Mars * Pastoral Suite / Surf Session (1953), SMC * Moondog & His Honking Geese Playing Moondog's Music (1955), Moondog Records ===Kokoelmat=== * More Moondog/The Story of Moondog (1991), Original Jazz Classics * Moondog/Moondog 2 (2001), Beat Goes On * The German Years 1977–1999 (2005), ROOF Music * Un hommage à Moondog tribute album (2005), trAce label * Rare Material (2006), ROOF Music ==Aiheesta muualla== *Virallinen kotisivu * * Luokka:Yhdysvaltalaiset säveltäjät Luokka:Sokeat henkilöt Luokka:Yhdysvaltalaiset laulajat Luokka:Uuspakanat Luokka:Vuonna 1916 syntyneet Luokka:Vuonna 1999 kuolleet
Marja-Sisko Aimonen

Marja-Sisko Irina Aimonen-Markkula (20. marraskuuta 1935 Ikaalinen – 16. toukokuuta 2016 Tampere)Kuolinilmoitus, Aamulehti 19.6.2016 s. B13 oli suomalainen näyttelijä. Aimonen kävi Suomen teatterikoulun 1955–1958 ja oli uransa alussa kiinnitettynä Jyväskylän Työväen Teatteriin ja sitten Tampereen Työväen Teatteriin vuodesta 1959 vuoteen 1999.Teatterit ja teatterintekijät 2005, Teatterin tiedotuskeskus 2005, ISBN 952-471-629-1, sivu 105. Aimonen esiintyi useissa Yle TV2:n sarjoissa, kuten Reinikainen (1982), Kotirappu (1987), Tarkkis (1987), Elämän suola (1996) ja Antiikkieno (2007–2008) sekä elokuvissa Mommilan veriteot 1917 (1973), Kiljusen herrasväki (1981) ja Tango Kabaree (2001). ==Lähteet== * Luokka:Suomalaiset näyttelijät Luokka:Vuonna 1935 syntyneet Luokka:Vuonna 2016 kuolleet
Gwen Lee

Gwen Lee, alk. Gwendolyn Lepinski (12. marraskuuta 1904 – 20. elokuuta 1961) oli yhdysvaltalainen malli ja näyttelijä. Lee oli kotoisin Yhdysvaltain Nebraskan osavaltion Hastingsin kaupungista. Ennen ryhtymistään näyttelijäksi hän toimi mallina. Uransa Hollywoodissa Lee aloitti vuoden 1925 elokuvassa Sydämen ääni, jonka pääosassa nähtiin Norma Shearer. Samassa elokuvassa esiintyi myös Joan Crawford, jonka kanssa Lee seuraavina vuosina esiintyi moneen otteeseen useassa eri elokuvassa. He tekivät yhdessä lopulta yhdeksän elokuvaa. Lee päätti näyttelijän uransa vuonna 1938. Hänen viimeisiksi töikseen jäivät elokuvat Man-Proof ja Paroled from the Big House. Hän kuoli vuonna 1961 Nevadan Renossa. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1904 syntyneet Luokka:Vuonna 1961 kuolleet
Heikki Katajisto

Heikki Katajisto (s. 11. elokuuta 1941 Tampere) on suomalainen elokuvaaja ja elokuvakäsikirjoittaja sekä Suomen Elokuvaajien Yhdistyksen jäsen.http://www.fscfinland.fi/?main=memberinfo&id;=42 ==Kuvaaja== Katajisto on yksi elokuvaohjaaja Anssi Mänttärin ja Jörn Donnerin elokuvien "hovikuvaajista". Hän on kuvannut muun muassa Mänttärin elokuvat Regina ja miehet (1983), Huhtikuu on kuukausista julmin (1983), Rakkauselokuva (1984), Viimeiset rotannahat (1985) ja Kuningas lähtee Ranskaan (1986). Donnerille Katajisto on kuvannut muun muassa elokuvat Sixtynine 69 (1969) Naisenkuvia (1970) ja Anna (1970). Hän kuvasi myös Jotaarkka Pennasen elokuvan Mommilan veriteot 1917 (1973), joka oli niin ikään Jörn Donnerin tuottama. ==Käsikirjoittaja== Katajisto toimi myös yhtenä käsikirjoittana kuvaamissaan elokuvissa Kuningas lähtee Ranskaan (1986) ja Mommilan veriteot 1917 (1973). Käsikirjoittajana hän toimi myös elokuvissa, Vaaksa vaaraa (1965), Puulinna (1968), joissa hän myös toimi kuvaajana. ==Palkinnot== *Jussi-patsas elokuvien Naisenkuvia (1970) ja Anna (1970) kuvauksesta. ==Lähteet== Luokka:Suomalaiset elokuvaajat Luokka:Suomalaiset elokuvakäsikirjoittajat Luokka:Jussi-palkinnon saajat Luokka:Vuonna 1941 syntyneet Luokka:Elävät henkilöt